OpenLLM-France/wikimedia huggingface dataset:
# Estudi

«Estudi» té aquests significats:
* Estudi (escacs), en escacs, una posició composta
* Estudi fotogràfic, espai de treball així com una corporació
* Estudi General, precedent de les actuals universitats
* Estudi de gravació, lloc destinat a l'enregistrament de so
* Estudi (música), obra destinada a millorar alguns aspectes de la tècnica instrumental
* Estudi o esbós, treball preparatori realitzat abans de l'obra final
* Estudi, habitatge de petites dimensions, normalment amb una única habitació
* Estudi epidemiològic
* Estudi de la vegetació, inventari de totes les espècies de plantes en una àrea definida
* Tècniques d'estudi
* L'Estudi, antic col·legi d'OIià (Cerdanya).
# Messianisme

El messianisme és una cosmovisió o ideologia que creu en l'establiment d'un nou ordre utòpic en el món propiciat per l'arribada d'un heroi o messies. Encara que el més conegut dels messianismes és el de tradició judeocristiana, és freqüent el seu desenvolupament en altres contextos, especialment en aquells en què l'opressió social és forta. Com a exemples de messianisme —a més del messianisme jueu—, hi ha el cristianisme, l'adventisme, els cultes cargo de Melanèsia, i diverses esglésies nadiues de base cristiana o islàmica que es van desenvolupar en l'Àfrica subsahariana després del procés de descolonització espanyola durant el segle xx. En el món modern, el messianisme sol aparèixer en l'agenda de certes postures polítiques.

## Referències

* ↑ Lanternari, Vittorio. «Messianism: Its Historical Origin and Morphology». A: History of Religions. 2a edició, 1962, p. 52–72.
# Passetxni

Passetxni - Пасечный (rus) - és un poble (un possiólok) de l'óblast de Bélgorod, a Rússia. El 2010 tenia 34 habitants. Pertany al districte (raion) de Stari Oskol.

## Referències

* ↑ Летопись населённых пунктов Белгородской области: Село Котово Старооскольского городского округа Белгородской области: история [села Котово, села Терехово] / Котовская библиотека; сост. Рудакова Тамара Ивановна. — Котово: Котовская библиотека, 1996. — 75 с.
* ↑ «Храм в честь Покрова Пресвятой Богородицы (с. Федосеевка)». ИМЦ «Православное Осколье», 11-10-2012. Arxivat de l'original el 2018-06-12. [Consulta: 9 juny 2018].
# Quercus kerrii

Quercus kerrii és una espècie de roure que pertany a la família de les fagàcies i està dins del subgènere Cyclobalanopsis, del gènere Quercus.

## Descripció

Quercus kerrii és un arbre de fins a 20 m d'alçada amb branques densament tomentoses vermelloses, glabrescents o rarament peludes. El pecíol d'1 a 2 cm, tomentós. El limbe de la fulla és oblong-el·líptic, lanceolat o oblong-oblanceolat, 9-18 (-24) × 3-7 (-9) cm, densament vermellós tomentós quan és jove, glabrescent, abaxialment estelat, pelut amb l'edat, base arrodonida a àmpliament cuneada, marge serrat a apical 2/3, àpex obtús a poc acuminat; nervi central pla o lleugerament elevat adaxialment; nervis secundaris de 10-14 a cada costat del nervi central; nervis terciaris abaxialment evidents. Female inflorescences solitary, 2-5(-7) cm. La cúpula és discoide, de 5-10 mm × 2-2,5 (-3,8) cm, que cobreix la base fins a 1/2 de la gla, a l'exterior és tomentosa grisenca a marró pàl·lid, a l'interior prostrada blanquinosa puberulenta, les bràctees en anells de 7-11, marge denticulat o sencer. Les glans són aplanades, 0,7-1,2 × 2-2,8 cm, i el seu àpex és deprimit a pla; les seves cicatrius d'1 a 2 cm de diàmetre, lleugerament convexos; té un estil persistent, umbonat, sedós pubescent grisenc. Floreixen entre març i maig i les glans fructifiquen entre octubre i novembre.

## Distribució i hàbitat

Quercus kerrii creix a les províncies xineses de Guangxi, Guizhou, Hainan i Yunnan, al nord de Tailàndia i el Vietnam, als boscos dispersos muntanyencs entre els 100 i 1800 m.
Q. kerrii i Q. helferiana estan estretament relacionades, i la relació entre elles i la seva distribució calen de més estudis, ja que segons alguns autors pertanyen a Q. kerrii, però considerats per altres com a espècies diferents, Q. helferiana.

## Taxonomia

Quercus kerrii va ser descrita per Craib i publicat a Bulletin of Miscellaneous Information Kew 1911(10): 471-472. 1911.

### Etimologia

Quercus: nom genèric del llatí que designava igualment al roure i a l'alzina.
kerrii: epítet atorgat en honor del metge, botànic i explorador irlandès Arthur Francis George Kerr.

## Referències

* ↑ The Plant List, Quercus kerrii Craib
* 1 2 Cheng Yi, Wu; De-yuan, Hong. «Cyclobalanopsis kerrii» (en anglès). Flora of China Editorial Committee. 1999. Flora of China (Cycadaceae through Fagaceae). 4: 1–453 p. 391. Pequín & St. Louis: Science Press i Missouri Botanical Garden. [Consulta: 6 juny 2020].
* ↑ Craib, William Grant 1911. Bulletin of Miscellaneous Information Kew 1911(10): 471-472 description in Latin, commentary in English
* ↑ Tal com interpreta Hjelmquist (Dansk Bot. Ark. 23 (4): 505. 1968), només Q. helferiana, i no Q. kerrii creix a la Xina
* ↑ «Quercus kerrii». Tropicos.org. Missouri Botanical Garden. [Consulta: 15 octubre 2019].

## Enllaços externs

* dibuix lineal, Flora of China Illustrations vol. 4, fig. 382, dibuix 1 a la part inferior esquerra
# Centumal (cognom romà)

Centumal (en llatí: Centumalus) fou un cognom romà. És conegut per haver estat el cognom emprat per la branca dels Fulvi Centumal, de la gens Fúlvia; no obstant això, també consta com a cognom portat per membres de la gens Clàudia.
Personatges destacats amb aquest cognom van ser:
* Gneu Fulvi Màxim Centumal, cònsol el 298 aC
* Gneu Fulvi Centumal, cònsol el 229 aC
* Gneu Fulvi Centumal, cònsol el 211 aC
* Marc Fulvi Centumal, pretor urbà el 192 aC

## Referències

* ↑ Smith, Willam (ed,). Dictionary of Greek and Roman Biography and Mythology. Vol. I. Londres: John Murray, 1876, p. 667.
# Wilhelm Franz Meyer

Wilhelm Franz Meyer (Magdeburg, 2 de setembre de 1856 - Königsberg, 15 de maig de 1934) va ser un matemàtic alemany, conegut per haver estat l'editor principal de la Encyklopädie der mathematischen Wissenschaften.

## Vida i Obra

Meyer va estudiar a les universitats de Leipzig i de Múnic. Va rebre el doctorat el 1878 a Múnic. Va ampliar estudis a Berlin amb Weierstrass, Kummer i Kronecker. El 1880 va aconseguir l'habilitació docent a la Universitat de Tubinga. El 1888 va ser nomenat professor titular de la Bergakademie (escola de mines) de Clausthal-Zellerfeld (avui Universitat Tècnica de Clausthal). Des de l'octubre de 1897 fins al de 1924, en el qual es va retirar, va ser professor de la Universitat de Königsberg.
L'ampla tasca de recerca de Meyer (més de 130 articles) se centra principalment en la geometria i, més específicament, en la teoria dels invariants.
Malgrat tot, és conegut principalment per haver sigut un dels principals editors de la Enzyklopädie der mathematischen Wissenschaften publicada entre 1898 i 1933 en 23 llibres separats. Meyer va ser directament responsable de l'edició dels volums de geometria.

## Referències

* ↑ Burau, 2008, p. Dictionary of Scientific Biography.
* ↑ Parshall, 1990, p. 13-15.
* ↑ Gray, 2008, p. 116.
* ↑ de Siqueira, 2015, p. 36.

## Bibliografia

* de Siqueira, Rogerio Monteiro «Editing geometries: The geometry volumes in Klein's encyclopedia» (en anglès). Circumscribere, Vol. 15, 2015, pàg. 35-47. ISSN: 1980-7651.
* Gray, Jeremy. Plato's Ghost: The Modernist Transformation of Mathematics (en anglès). Princeton University Press, 2008. ISBN 978-0-691-13610-3.
* Parshall, Karen V. H. «The one-hundredth anniversary of the death of invariant theory?» (en anglès). The Mathematical Intelligencer, Vol. 12, Num. 4, 1990, pàg. 10-16. DOI: 10.1007/BF03024027. ISSN: 0343-6993.

## Enllaços externs

* O'Connor, John J.; Robertson, Edmund F. «Wilhelm Franz Meyer» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Burau, Werner. «Meyer, Wilhelm Franz». Complete Dictionary of Scientific Biography, 2008. [Consulta: 24 juny 2018]. (anglès)
# Estàtua de Ka

L'estàtua de Ka és una estàtua de fusta feta a l'antic Egipte i que representa el ka del rei Auib-Re-Hor, de la Dinastia XIII, que està clarament marcat pel jeroglífic ka sobre el seu cap. Les seves mides són 170 x 77 x 27 cm. Va ser trobada al naus d'una habitació del temple de la piràmide no utilitzada d'Amenemhet III a Dashur. S'exposa al Museu del Caire.
El ka era l'esperit guardià que sobrevivia a l'estàtua perquè pogués sobreviure al seu propietari, i en casos com el d'aquesta estàtua en particular es representava a Egipte de manera diferenciada al cos de la persona.
Aquest rei no té rellevància històrica, ja que hauria regnat únicament durant set mesos.

## Descripció

Es pot apreciar al rei, que porta la barba divina, amb una llarga perruca i té exposades les seves orelles.

## Estil

L'escultor va modelar de tal manera els ulls que donen una aparença natural a la cara.

## Enllaços externs

* Foto Arxivat 2010-06-03 a Wayback Machine.
# Medalla Jackson-Gwilt

La Medalla Jackson-Gwilt de la Royal Astronomical Society ha estat un guardó que s'ha atorgat amb regularitat des del 1897 per premiar la invenció, millora o desenvolupament d'instrumentació astronòmica o de les seves tècniques, pels assoliments en l'astronomia d'observació, o pels assoliments en la recerca de la història de l'astronomia.
La medalla porta el nom de Hannah Jackson, de naixement Gwilt, que en donà els fons.

## Llista de guanyadors

* 2015 Allan Chapman
* 2014 George W. Fraser
* 2013 Vikram Dhillon
* 2012 Joss Bland-Hawthorn
* 2011 Matt Griffin
* 2010 Craig Mackay
* 2009 Peter Ade
* 2008 Stephen Shectman
* 2006 Keith Taylor
* 2004 Pat Wallace
* 2001 John E. Baldwin
* 1998 Alexander Boksenberg
* 1995 Janet Akyüz Mattei
* 1992 Richard Stephenson
* 1989 Richard E. Hills
* 1986 David Malin
* 1983 Grote Reber
* 1980 Roger Griffin
* 1977 Patrick Moore
* 1974 Geoffrey Perry
* 1971 Alan William James Cousins
* 1968 John Guy Porter
* 1963 George Eric Deacon Alcock
* 1960 F. M. Bateson i A. F. A. L. Jones
* 1956 R. P. de Kock
* 1953 John Philip Manning Prentice
* 1949 Algernon Montagu Newbegin
* 1946 Harold William Newton
* 1942 Reginald Lawson Waterfield
* 1938 Frederick J. Hargreaves i Percy Mayow Ryves
* 1935 Walter Frederick Gale
* 1931 Clyde William Tombaugh
* 1928 William Reid i William Herbert Steavenson
* 1923 Arthur Stanley Williams i William Sadler Franks
* 1918 T. E. R. Phillips
* 1913 Thomas Henry Espinell Compton Espin
* 1909 Philibert Jacques Melotte
* 1905 John Tebbutt
* 1902 Thomas David Anderson
* 1897 Lewis Swift

## Referències

* ↑ «2015 winners of the RAS awards, medals and prizes». Royal Astronomical Society, 09-01-2015. [Consulta: 9 gener 2015].
* ↑ «Winners of the 2014 awards, medals and prizes - full details». Royal Astronomical Society. Arxivat de l'original el 28 de març de 2014. [Consulta: 19 març 2014].
* ↑ «2013 winners of the RAS awards, medals and prizes». Royal Astronomical Society, 10-01-2013. [Consulta: 13 gener 2013].
* ↑ «RAS honours leading astronomers and geophysicists». Royal Astronomical Society. [Consulta: 16 agost 2013].
* ↑ http://adsabs.harvard.edu//full/seri/QJRAS/0001//0000027.html

## Enllaços externs

* Award recipients
# Parc Nacional de Hortobágy

El Parc Nacional d'Hortobágy (Hortobágyi Nemzeti Park) és el més gran dels parcs nacionals d'Hongria. Va ser creat l'1 de gener de 1973, sobre una superfície de 52.000 hectàrees, i després gradualment ampliat. Ara la seva extensió és de 82.000 hectàrees. El parc es va inscriure a partir de 1999 a la llista del Patrimoni de la Humanitat.

## Referències

* ↑ Centre, UNESCO World Heritage. «Hortobágy National Park - the Puszta» (en anglès). [Consulta: 7 febrer 2021].
# Ramón Mampel Dellà

Ramón Mampel Dellà (Traiguera, 1952) és un agricultor i sindicalista valencià, secretari general de la Unió de Llauradors i Ramaders del País Valencià de 2010 a 2018.
Amb estudis de capacitació agrícola, Mampel és productor d'oli i fruits secs al seu poble i comarca (el Baix Maestrat) a més de participar en altres projectes empresarials i desenvolupament rural com la cooperativa Clot d’En Simó de Xert, l'associació Proder Maestrat-Plana Alta per a l'impuls del programa Leader de la Unió Europea a les comarques de Castelló, fundador d'Intercoop (grup empresarial del sector agroalimentari), i membre del consell rector de la cooperativa de Traiguera.
Ramón Mampel accedí a la secretaria general del sindicat agrícola La Unió al XII congrés celebrat el novembre de 2010 i deixà el càrrec al XIV congrés de 2018 celebrat a Alboraia en que Carles Peris el va rellevar.

## Referències

* ↑ Redacció. «Ramon Mampel, nou secretari de la Unió de Llauradors - 15 nov 2010». [Consulta: 26 desembre 2021].
* ↑ «Ramón Mampel Dellà» (en castellà). La Unió. [Consulta: 27 desembre 2021].
* ↑ Press, Europa. «Carles Peris, nuevo secretario general de la Unió de Llauradors», 11-11-2018. [Consulta: 27 desembre 2021].
# China Radio International

China Radio International (CRI) és l'emissora de ràdio internacional de propietat estatal de la Xina. Actualment té la seu a la zona de Babaoshan del districte de Shijingshan de Pequín. Va ser fundada el 3 de desembre de 1941 com a Ràdio Pequín. Més tard va adoptar el pinyin de Radio Beijing.
CRI manté les posicions oficials de la RPC. Igual que amb les emissores externes d'altres nacions, com ara Voice of America, BBC World Service i Radio Australia, CRI afirma "tenir un paper important en l'estratègia de poder suau de la RPC" i la política Go Out, amb l'objectiu d'ampliar la influència de la cultura i els mitjans xinesos en un escenari global. CRI intenta emprar nous mitjans per competir amb altres mitjans internacionals. A diferència d'altres emissores, el control de CRI mitjançant la propietat majoritària indirecta o el suport financer de les emissores de ràdio de diverses nacions no es divulga públicament.

## Referències

* ↑ ; Shiffman, John «Beijing's covert radio network airs China-friendly news across Washington, and the world». Reuters, 02-11-2015.
* ↑ ; Qing, Koh Gui «FCC, Justice Department investigate covert Chinese radio network» (en anglès). Reuters, 02-11-2015.
* ↑ «The International Metropolitan Broadcast Media Cooperation Forum». Arxivat de l'original el 28 January 2016. [Consulta: 2 novembre 2015].
# Exposició Universal de Viena (1873)

L'Exposició Universal de Viena (1873) va tenir lloc de l'1 de maig al 31 d'octubre de 1873 a Viena, Imperi Austrohongarès.
El tema d'aquesta exposició va ser "Cultura i educació". D'entre els molts edificis construïts per a l'exposició, dins el parc vienès de Prater, en destaca la Rotunde, una construcció emblemàtica que tenia la cúpula més gran del món en aquell moment. El pintor de gènere Antonio Rotta rep el premi internacional de pintura.

## Dades

* Superfície: 233 hectàrees.
* Països participants: 35
* Visitants: 7.255.000
* Cost de l'Exposició: 9.561.635 $.

## Referències

* ↑ «The Rotunda of the 1873 Vienna International Exhibition | World's Fair Treasury». [Consulta: 2 gener 2022].

## Enllaços externs

* Web del Buró Internacional d'Exposicions (francès)
# Rhûn

Rhûn és un lloc fictici de la novel·la El Senyor dels Anells de l'escriptor britànic J.R.R. Tolkien. Es tracta d'una llunyana i gairebé desconeguda regió a l'est de Rhovànion, a la Terra Mitjana.
És d'aquí que van venir els homes de l'est, aliats de Mórgoth i després d'en Sàuron durant les llargues guerres contra els pobles de l'oest al llarg de les edats. També és el lloc on es retirà en Sàuron després de la seva derrota a la Guerra de l'Última Aliança, fins a tornar de nou i començar a tenir forma i força al Bosc Llobregós.
Hi viatjaren en Sàruman i els dos Mags Blaus, però els Mags Blaus van quedar-se a l'est de la Terra Mitjana, mentre que només en Sàruman en tornà. Els homes de l'est demostraren un cop més llur lleialtat en la Guerra de l'Anell, en la qual varen servir de soldats d'elit a l'Enemic. Durant el regnat de l'Àragorn, però, va poder haver-hi pau entre els regnes de l'oest i els homes orientals.
A Rhûn també hi ha una gran mar amb el mateix nom, el Mar de Rhûn, en què desemboca el Riu Corrent. Segons la tradició, a Rhûn hi ha vaques salvatges que els avantpassats dels Senescals de Góndor caçaven. Hom diu que descendien de les vaques d'Araw (el nom de Vala Oromë en sindarin) quan cavalcava per la Terra Mitjana.
# Feia nympha

Feia nympha és una espècie de peix de la família dels gòbids i de l'ordre dels perciformes.

## Hàbitat

És un peix marí, de clima tropical i demersal.

## Distribució geogràfica

Es troba a Austràlia, Indonèsia, el Japó, Moçambic, les Seychelles i Tonga.

## Observacions

És inofensiu per als humans.

## Referències

* ↑ The Taxonomicon (anglès)
* 1 2 FishBase (anglès)
* ↑ Allen, G.R. i M. Adrim, 2003. Coral reef fishes of Indonesia. Zool. Stud. 42(1):1-72.
* ↑ Nakabo, T., 2002. Fishes of Japan with pictorial keys to the species, English edition II. Tokai University Press, el Japó, pp 867-1749.
* ↑ Randall, J.E. i J. van Egmond, 1994. Marine fishes from the Seychelles: 108 new records. Zool. Verh. Leiden 297:43-83.
* ↑ Randall, J.E., J.T. Williams, D.G. Smith, M. Kulbicki, G.M. Tham, P. Labrosse, M. Kronen, E. Clua i B.S. Mann, 2003. Checklist of the shore and epipelagic fishes of Tonga. Atoll Res. Bull. Núms. 497-508.
* ↑ FishBase (anglès)

## Bibliografia

* Anònim, 2000. Base de dades de la col·lecció de peixos del J.L.B. Smith Institute of Ichthyology, Grahamstown, Sud-àfrica. J.L.B. Smith Institute of Ichthyology, Grahamstown, Sud-àfrica.
* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Winterbottom, R., 2003. Feia ranta, a new species of gobiid fish (Acanthopterygii: Perciformes) from Vietnam. J. Ichthy. Aquat. Biol. 7(3):97-102.
* 伍汉霖. 拉汉世界鱼类系统名典 (en xinès). 中国海洋大学出版社, 2017. ISBN 978-7-5670-1538-8.

## Enllaços externs

* uBio (anglès)
# Worth Mitten

Worth Mitten (Davenport, 10 de gener de 1884 - segle XX) fou un ciclista estatunidenc, professional des del 1908 fins al 1919. Va destacar en les curses de sis dies on va aconseguir 2 victòries.

## Palmarès

* 1913
** 1r als Sis dies de Des Moines (amb Gordon Walker)
* 1915
** 1r als Sis dies de Des Moines (amb Jack Blatz)

## Enllaços externs

* Fitxa a sitiodeciclismo.net
* Fitxa a cyclebase.nl
# Migjen Basha

Migjen Xhevat Basha (Lausanne, Suïssa, 9 de juny de 1987) és un futbolista albanès, d'origen suís. Juga de Posició i el seu actual equip és l'FC Luzern de Suïssa.

## Internacional

Ha estat internacional amb la Selecció de futbol d'Albània.

## Clubs

| Club | País | Any |
| FC Lausanne-Sport | Suïssa | 2004-2005 |
| AS Lucchese | Itàlia | 2006-2007 |
| FC Viareggio | Itàlia | 2007 |
| Rimini Calcio | Itàlia | 2008-2009 |
| Frosinone Calcio | Itàlia | 2009-2010 |
| Atalanta BC | Itàlia | 2010-2011 |
| Torino FC | Itàlia | 2011-2015 |
| FC Luzern | Suïssa | 2015- |

## Palmarès
### Campionats estatals

| Títol | Club | País | Any |
| Sèrie B | Atalanta B. C. | Itàlia | 2011 |
| Sèrie B | Torino FC | Itàlia | 2012 |

## Referències

* ↑ «Basha al Toro». Torinofc.it, 13-07-2011. Arxivat de l'original el 2011-08-16. [Consulta: 3 gener 2012].
* ↑ «Ufficiale: Migjen Basha al Torino». Tuttomercatoweb.com, 13-07-2011. [Consulta: 3 gener 2012].
# Rechapados Ferrer

Rechapados Ferrer és una empresa catalana amb seu a la Garriga, coneguda per la fabricació de taulers d'escacs.
El 2020, els seus escaquers es podien veure en la minisèrie de Netflix The Queen's Gambit a les seqüències dels torneigs oficials d'escacs, en concret el tauler negre, amb quadro d’arrel i marqueteria vermella i groga, que és una comanda especial per a la empresa alemanya Weible.
Els seus taulers es caracteritzen per un filet o marqueteria i una combinació especial de les fulloles i el tipus d'acabat. El 2020, exportaba més de 20.000 unitats a l’any arreu del món, provenint més del 95% de les seves comandes de fora d’Espanya. L'empresa va ser creada el 1970 a la Garriga per la família Ferrer, obrint un petit taller per produir rexapats per a les fàbriques de mobles de la zona. Per casualitat, van començar a fabricar taulers de fusta com a proveïdor exclusiu de la fàbrica de jocs i joguines Marigó, sense deixar de fer rexapats per a mobles.

## Referències

* 1 2 Pérez de Rozas, Emilio. «El tauler d’escacs de ‘Gambito de dama’ està fet a la Garriga». El Periódico, 25-03-2021. [Consulta: 28 març 2021].
* ↑ 324cat. «El fabricant català dels taulers d'escacs de "Gambito de dama", desbordat», 12-12-2020. [Consulta: 13 desembre 2020].
* ↑ Ventura, Jaume. «VÍDEO Una empresa de la Garriga fabrica taulers d'escacs de «The Queen's Gambit» | NacióDigital». NacióDigital, 04-12-2020. [Consulta: 13 desembre 2020].
* ↑ Solanas Alfaro, Paula. «Escac i mat: els taulers catalans de ‘Gambito de dama’». Ara, 12-12-2020. [Consulta: 13 desembre 2020].
# Regest

El regest és un registre o catàleg (del llatí tardà regesta, -orum) que conté el resum del contingut d'un o diversos documents.
Habitualment s'elaboren regestos de pergamins, documents, lligalls, etcètera de documentació de diferents èpoques, amb valor històric, literari o cultural en general. El regest sol contenir una informació mínima útil per a la seva utilització: tipus de document, data, notari que l'estengué (si és el cas), actors (en el cas del testament, qui el signa i qui el rep, a més de marmessors i hereus; en el dels contractes de compravenda, el del comprador, del venedor, i de les fiances, si n'hi ha), llengua o llengües en què s'escriu, resum del seu contingut, fent especial èmfasi en els elements diferencials d'aquell document davant d'altres semblants...
A l'edat mitjana tenia el significat de registre; en diplomàtica, el recull ordinari de documents i actes no reproduïts per enter. És una manera més ràpida i econòmica que l'edició integral, per tal de crear l'accessibilitat dels estudiosos als fons documentals.
Segons l'historiador Raffaello Morghen, en el regest convé donar el resum del document singular sense ometre'n cap dada rellevant. El destí del regest determina l'amplitud del document, és a dir, la quantitat d'informació que s'hi recull.
# Ximena (cràter)

Ximena és un cràter d'impacte en el planeta Venus de 12,8 km de diàmetre. Porta el nom d'un antropònim portuguès, i el seu nom va ser aprovat per la Unió Astronòmica Internacional el 1997.

## Referències

* ↑ «Ximena». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Migjorn (vent)

* Els vents de la Mediterrània
* Tramuntana
* Gregal
* Llevant
* Xaloc
* Migjorn
* Llebeig
* Ponent
* Mestral
El migjorn, en la rosa dels vents, és el vent que prové d'aquest sud. En l'àmbit dels Països Catalans, el migjorn no es considera bo ni per la pesca ni per la navegació i com que és poc freqüent, sovint se'l confon amb els seus veïns, el xaloc i el garbí. D'acord amb la mitologia grega, Notos era la personificació del vent del sud. El seu nom prové dels termes mig i jorn en al·lusió al pas del sol per la meitat del seu curs. Etimològicament, derivaria del llatí vulgar mĕdĭo diŭrno, ‘migdia’.

## Vegeu també

* Veles e vents

## Referències

* ↑ «Julià Garcia i Soler: La rosa dels vents». Arxivat de l'original el 2004-05-07. [Consulta: 7 maig 2004].
* ↑ Diccionari català-valencià-balear
# Paulinha

Paulinha (en francès Pauligne) és un municipi del departament de l'Aude, a la regió d'Occitània.
# Ramon I

Ramon I és el nom dels següents personatges:
* Ramon I de Cerdanya (? - 1068), comte de Cerdanya i de Conflent (1035-1068), i Comte de Berga (1050-1068)
* Ramon I de Tolosa, Ramon I de Roergue o Ramon I de Pallars-Ribagorça (s. IX), comte i duc de Tolosa, amb Pallars i Ribagorça, Roergue, Carcassona, Rasès, Carcí i Llemosí
* Ramon I (bisbe de Girona)
* Ramon Berenguer I (~1023 - 1076), comte de Barcelona, Girona (1035-1076), Osona (1054-1076), Carcassona i Rasès (1067-1076)
* Ramon Berenguer I d'Empúries (1308 - ~1366), príncep d'Aragó, comte de Prades i baró d'Entença
* Berenguer Ramon I dit el Corbat (~1004 - Barcelona, 1035), Comte de Barcelona, Girona i Osona (1017-1035)
* Guillem Ramon I de Montcada
* Guillem Ramon I de Montcada i de Bearn (segle XII), vescomte de Bearn